Αριθ. C 354/4 Επίσημη Εφημερίδα των Ευρωπαϊκών Κοινοτήτων 31. 12. 85 
Γνωμοδότηση της Οικονομικής και Κοινωνικής Επιτροπής για την πρόταση οδηγίας του 
Συμβουλίου που τροποποιεί την οδηγία 84/631/ΕΟΚ για την επιτήρηση και τον έλεγχο 
εντός της Κοινότητας των διασυνοριακών μεταφορών επικίνδυνων αποβλήτων (ι) 
(85/C 354/03) 
Διαδικασία 
Στις 22 Οκτωβρίου 1985, το Συμβούλιο αποφάσισε, σύμφωνα με τις διατάξεις των άρθρων 100 
και 235 της συνθήκης για την ίδρυση της Ευρωπαϊκής Οικονομικής Κοινότητας, να ζητήσει 
τη γνωμοδότηση της Οικονομικής και Κοινωνικής Επιτροπής για την παραπάνω πρόταση. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 3 Δεκεμβρίου 
1985 με βάση την εισηγητική έκθεση του κ. Zoli. 
Η Οικονομική και Κοινωνική Επιτροπή, κατά τη διάρκεια της 232ης συνόδου ολομέλειας 
της (συνεδρίαση της 18ης Δεκεμβρίου 1985), υιοθέτησε ομόφωνα την ακόλουθη γνωμοδότη­
ση: 
1. Γενικές παρατηρήσεις 
1.1. Η Επιτροπή αιτιολογεί την πρόταση οδηγίας 
της για την τροποποίηση της βασικής οδηγίας 84/631/ 
ΕΟΚ σχετικά με τις διασυνοριακές μεταφορές επικίνδυ­
νων αποβλήτων με βάση το γεγονός ότι οι διαδικασίες 
επιτήρησης και ελέγχου που περιλαμβάνονται σ' αυτή 
εφαρμόζονται μόνο στις μεταφορές στο εσωτερικό της 
Κοινότητας. Στην περίπτωση των μεταφορών προς 
τρίτες χώρες, η ισχύουσα οδηγία περιορίζεται στο να 
απαιτεί να υποβάλλεται από τον κάτοχο των αποβλή­
των, εκτός από τη γνωστοποίηση προς τα κράτη 
προορισμού και διαμετακόμισης, δήλωση με την οποία 
να γνωστοποιείται στο κράτος μέλος αποστολής ότι τα 
απόβλητα έφτασαν στον προβλεπόμενο προορισμό 
τους. 
1.2. Με αυτές τις συνθήκες, δεν μπορεί να αποκλει­
στεί η αισθητή αύξηση των εξαγωγών επικίνδυνων 
αποβλήτων προς τρίτες χώρες, και κυρίως προς 
αναπτυσσόμενες χώρες, οι οποίες θα μπορούσαν, με 
βάση βραχυπρόθεσμες εκτιμήσεις, να καταλήξουν να 
δέχονται την εισαγωγή επικίνδυνων αποβλήτων χωρίς 
να διαθέτουν τα κατάλληλα τεχνικά μέσα για τη 
διάθεση τους. 
1.3. Γι' αυτόν ακριβώς το λόγο, ο ΟΟΣΑ, ύστερα από 
τη Διάσκεψη για τη Διεθνή Συνεργασία στα θέματα των 
Διασυνοριακών Μεταφορών Επικίνδυνων Αποβλήτων, 
που έγινε στη Βασιλεία στις 26 και 27 Μαρτίου 1985, 
συνέστησε να πραγματοποιούνται αυτές οι μεταφορές 
μόνο αφού δηλώσουν ότι συμφωνούν η χώρα εισαγωγής 
0 ΕΕ αριθ. C 284 της 7. 11. 1985, σ. 5. και οι χώρες διαμετακόμισης, και κυρίως όταν υπάρ­
χουν οι κατάλληλες εγκαταστάσεις για τη διάθεση των 
επικίνδυνων αποβλήτων στη χώρα εισαγωγής. 
1.4. Επομένως, η ΟΚΕ εγκρίνει την πρόταση της 
Επιτροπής που έχει ως στόχο ακριβώς να τεθεί σε πράξη 
στην Κοινότητα η σύσταση του ΟΟΣΑ και μ' αυτόν τον 
τρόπο να καλυφθούν αυτά τα κενά της βασικής οδηγίας. 
1.5. Εξάλλου, σε ότι αφορά τη νέα παράγραφο 7, η 
ΟΚΕ διερωτάται ποιος θα είναι ο χαρακτήρας και η 
μορφή της απόδειξης που θα πρέπει να προσκομίσει ο 
κάτοχος των αποβλήτων, πέρα από τη δήλωση συμφω­
νίας των χωρών προορισμού και διαμετακόμισης, 
αναφορικά με την ικανότητα και την καταλληλότητα 
του εργοστασίου στο οποίο θα έχει ανατεθεί η ενδεδειγ­
μένη διάθεση των επικίνδυνων αποβλήτων. 
1.6. Σύμφωνα με την άποψη της ΟΚΕ, θα ήταν 
σκόπιμο να συνοδεύεται αυτή η απόδειξη, η οποία, 
αρχικά, θα παρέχεται από το εργοστάσιο στο οποίο θα 
έχει ανατεθεί η διάθεση των αποβλήτων, από βεβαίωση 
ότι έγινε έλεγχος από τις αρμόδιες αρχές των τρίτων 
χωρών, ώστε να αποφευχθεί το ενδεχόμενο να μεταφερ­
θούν υπερβολικά μεγάλες ποσότητες αποβλήτων προς 
αυτές τις χώρες. 
1.7. Τέλος, η ΟΚΕ επωφελείται από την ευκαιρία που 
της δίνεται με την υποβολή αυτής της πρότασης 
τροποποίησης της βασικής οδηγίας για να επιστήσει 
την προσοχή του Συμβουλίου στην ανάγκη να διαβιβά­
σουν, χωρίς άλλη καθυστέρηση, τα κράτη μέλη στην 
Επιτροπή τις πληροφορίες που προβλέπονται από το 
άρθρο 12, για να αποφευχθεί το ενδεχόμενο να 
παραμείνει αυτό το άρθρο ανεφάρμοστο στην πράξη. 
Βρυξέλλες, 18 Δεκεμβρίου 1985. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR